|  |  |  |  |  |  |  |
| --- | --- | --- | --- | --- | --- | --- |
| 1 | **Opis projektu – popis cieľovej skupiny, harmonogram realizácie aktivít, aktivity partnerov a merateľné ukazovatele**  Formulár tejto prílohy má formát MS EXCEL. V uvedenom dokumente sa nachádzajú štyri osobitné karty, z ktorých je žiadateľ/partner povinný vyplniť prvé tri karty. Žiadatelia pri vypĺňaní tejto prílohy postupujú v zmysle inštrukcií na karte č. 4 s názvom „Návod na vyplnenie“. | | | 1 originál a 2 bežné kópie | | Vyberte položku. |
| 2 | **Podrobný rozpočet projektu za partnerov**  Žiadateľ/partner vypĺňa v prvom rade hárky označené „Rozpočet XY“, kde „XY“ značí poradie partnera v projekte (VP, HCP, PP1 atď.). Žiadateľ vypĺňa len tie bunky, ktoré sú odomknuté a kde mu to hárok umožní (okrem stĺpca „I“). Žiadateľ/partner vkladá do týchto hárkov **čísla zaokrúhlené na maximálne dve desatinné miesta**. Žiadateľ/partner do buniek nevkladá žiadne ďalšie vzorce, ktoré by mali za následok vznik súhrnných súm, ktoré by mali v súčte viac ako dve desatinné miesta!  Žiadateľ/partner v podrobnom rozpočte takisto vypĺňa bunku **C2 - názov partnera** a je povinný si zvoliť z predefinovaného zoznamu **v bunke E9 – 2a) Výdavky na zamestnancov podľa čl. 19 nar. 1299/2013 (paušalizácia) – áno/nie**. Žiadateľ/partner takisto vkladá číslo do **bunky G56 – Percentuálny podiel rozpočtovej kapitoly (max. 15%) z výšky výdavkov z rozpočtovej kapitoly 2**, ktorý patrí pod rozpočtovú kapitolu č. 7 – Kancelárske, administratívne a iné nepriame výdavky.  V prípade potreby môže žiadateľ/partner vkladať do jednotlivých rozpočtových kapitol ďalšie riadky, avšak musí zaistiť, aby boli nové riadky zohľadnené v sumárnom vzorci. **V takomto prípade odporúčame vkladať nové riadky nad posledný riadok v danej kapitole! Zároveň odporúčame skopírovať vzorce v stĺpci „I“ z buniek nad vloženým riadkom tak, aby sa sumy vo vloženom riadku správne sčítali.** Žiadateľ/partner môže v podrobnom rozpočte nepotrebné riadky vymazať.  V prvom hárku tejto prílohy, „Zhrnutie rozpočtu“, žiadateľ/partner vypĺňa len **bunku č. 3C** – ITMS číslo žiadosti o NFP (slúži na jasnú identifikáciu žiadosti o NFP), **bunku G 265** - výdavky mimo oprávnené územie (vyznačená červeným písmom) a **bunky v stĺpci F v časti C)** **Spolufinancovanie**.  **UPOZORNENIE!:** V prípade, ak má žiadateľ/partner sídlo mimo oprávneného územia, sú všetky jeho výdavky v projekte považované za výdavky vynaložené mimo oprávneného územia bez ohľadu na to, kde fyzicky tieto aktivity vykonával. Z uvedeného dôvodu uvedie žiadateľ/partner výšku svojho celého rozpočtu do bunky č. G265 – výdavky mimo oprávnené územie.  V prípade, ak má žiadateľ/partner sídlo v oprávnenom území, sú všetky jeho výdavky v projekte považované za výdavky vynaložené v oprávnenom území bez ohľadu na to, kde fyzicky tieto aktivity vykonával. Z uvedeného dôvodu žiadateľ/partner do bunky č. G265 uvedie nulu.  Ostatné bunky na tomto hárku sú automaticky vyplnené v nadväznosti na údaje uvedené v iných častiach tejto prílohy.  V časti C žiadateľ/partner vkladá do odomknutých buniek percento spolufinancovania **do stĺpca F** (teda napr. 85%, 10%, atď.) do príslušných častí, teda „spolufinancovanie zo zdrojov EÚ (EFRR)“, „Spolufinancovanie zo zdrojov štátneho rozpočtu“ a takisto podľa zaradenia partnera aj „spolufinancovanie z rozpočtu kraja“, „spolufinancovanie z rozpočtu obce/mesta“ alebo „iné verejné zdroje“, príp. „vlastné zdroje spolufinancovania (súkromné)“. Žiadateľ nevkladá žiadne percentá do časti „Celkový rozpočet projektu“! Všetky sumy sú následne automaticky vypočítané. | | | 1 originál a 2 bežné kópie | |  |
| 3a | **Doklad o menovaní štatutárneho zástupcu organizácie, ktorý podpisuje žiadosť o NFP**  Uvedený doklad je povinný predkladať vedúci partner. | | | 1 originál, resp. úradne overená kópia originálu  a 2 bežné kópie | | Vyberte položku. |
| 3b | **Splnomocnenie osoby splnomocnenej zastupovať žiadateľa v konaní o žiadosti o NFP (ak relevantné)**  Žiadateľ predkladá plnomocenstvo, z ktorého musí byť zrejmé, že osoba/y konajúce v mene žiadateľa (predkladá vedúci partner), ktoré nie sú štatutárnym orgánom žiadateľa, sú riadne splnomocnené vykonávať relevantné úkony vo vzťahu k žiadosti o NFP a/alebo konaniu o žiadosti o NFP.  Plnomocenstvo musí obsahovať minimálne:  ▪ označenie a podpis štatutárneho orgánu žiadateľa;  ▪ označenie a podpis každej splnomocnenej osoby;  ▪ rozsah splnomocnenia, t.j. identifikácia úkonov, na ktoré sú osoby splnomocnené;  ▪ dátum udelenia plnomocenstva.  Podpisy na plnomocenstve musia byť úradne osvedčené. V prípade nerelevantnosti žiadateľ túto prílohu nepredkladá. | | | 1 originál a 2 bežné kópie | |  |
| 4a | **Týka sa len partnerov zo SR! Udelenie súhlasu s poskytnutím informácií na získanie výpisu z registra trestov všetkých členov štatutárneho orgánu žiadateľa/projektových partnerov**, prokuristu/-ov a osoby splnomocnenej zastupovať žiadateľa v konaní o žiadosti o NFP preukazujúci, že tieto osoby neboli právoplatne odsúdené za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácií pri verejnom obstarávaní a verejnej dražbe.  V prípade, ak žiadateľ nechce riadiacemu orgánu tieto údaje z osobných dôvodov poskytnúť, predloží riadiacemu orgánu výpis z registra trestov fyzických osôb.  Predloženie súhlasu s poskytnutím osobných údajov a predloženie výpisu z registra trestov fyzických osôb sa nevzťahuje na štatutárnych zástupcov, pri ktorých práva a povinnosti zmluvných vzťahov štatutárnych orgánov k organizácii, resp. spôsob vymenovania štatutárneho orgánu upravuje osobitný predpis, a to napr. zákon o štátnej službe, zákon o výkone práce vo verejnom záujme, § 4 a § 22 kompetenčného zákona. | | | 1 originál, resp. úradne overená kópia originálu  a 2 bežné kópie | | Vyberte položku. |
| 4b | **Týka sa len partnerov z ČR! - Výpis z registra trestov všetkých členov štatutárneho orgánu žiadateľa/projektových partnerov**, prokuristu/-ov a osoby splnomocnenej zastupovať žiadateľa v konaní o žiadosti o NFP preukazujúci, že tieto osoby neboli právoplatne odsúdené za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácií pri verejnom obstarávaní a verejnej dražbe. Výpis nesmie byť ku dňu predloženia žiadosti o NFP starší ako 3 mesiace ku dňu predloženia žiadosti o NFP.  Povinnosť predkladať výpis z registra trestov sa u českých partnerov nevzťahuje na osoby, ktoré sú v služobnom pomere podľa zákona č. 234/2014 Sb., zákon o štátnej službe, alebo v pracovnom pomere úradníka podľa zákona č. 312/2002 Sb., zákon o úradníkoch územných samosprávnych celkov. | | | 1 originál, resp. úradne overená kópia originálu  a 2 bežné kópie | | Vyberte položku. |
| 5a | **Finančná situácia partnera zo SR**  Preukazuje sa účtovnou uzávierkou za posledné tri účtovné obdobia.  V prípade, ak má subjekt zverejnenú účtovnú uzávierku za posledné tri účtovné obdobia v registri účtovných závierok, nie je povinný predkladať účtovnú uzávierku, ale predloží čestné prehlásenie o zverejnení účtovnej uzávierky v príslušnom registri (s uvedením názvu registra).  V prípade, ak účtovná uzávierka nie je zverejnená v registri účtovných závierok, žiadateľ/partner predkladá účtovnú závierku.  Nerelevantné pre organizačná zložka štátu; kraj a jeho organizačná zložka; právnické osoby zriadené výlučne štátom a jeho organizačnými zložkami a právnické osoby zriadené výlučne krajom; verejná a štátna vysoká škola; RTVS. | | | 1 originál (príp. úradne overená kópia)  a 2 bežné kópie | | Vyberte položku. |
| 5b | **Finančná situácia partnera z ČR**  Preukazuje sa účtovnou uzávierkou za posledné tri účtovné obdobia.  V prípade, ak má subjekt zverejnenú účtovnú uzávierku za dané účtovné obdobie v Obchodním rejstříku, nie je povinný spolu s testom štátnej pomoci predkladať účtovnú uzávierku, ale predloží čestné prehlásenie o zverejnení účtovnej uzávierky v Obchodním rejstříku.  V prípade, ak účtovná uzávierka nie je zverejnená v Obchodním rejstříku, žiadateľ/partner účtovnú závierku predkladá.  Nerelevantné pre organizačná zložka štátu; kraj a jeho organizačná zložka; právnické osoby zriadené výlučne štátom a jeho organizačnými zložkami a právnické osoby zriadené výlučne krajom; verejná a štátna vysoká škola; Česká televízia; Český rozhlas; Správa železničnej dopravnej cesty, štátna organizácia | | | 1 originál (príp. úradne overená kópia)  a 2 bežné kópie | | Vyberte položku. |
| 6a | **Čestné vyhlásenie pre partnerov zo SR**  Čestné vyhlásenie sú povinní predkladať všetci projektoví partneri. V prípade viacerých štatutárnych zástupcov projektového partnera podpisujú toto vyhlásenie všetci štatutárni zástupcovia. Čestné vyhlásenie nie je možné upravovať.  V prípade realizácie investičného zámeru projektu je vedúci partner / partner povinný v príslušnej časti uviesť všetky pozemky a stavby, prostredníctvom ktorých dochádza k realizácii danej investičnej aktivity projektu, a to v rozdelení na nehnuteľnosti vo vlastníctve žiadateľa/partnera a nehnuteľnosti, na ktoré má žiadateľ/partner iné ako vlastnícke právo. V prípade schválenia žiadosti o NFP nie je žiadateľ/partner povinný predkladať listy vlastníctva, pretože tie sa budú overovať prostredníctvom portálu Oversi.sk.  *V prípade schválenia žiadosti o NFP sa podmienka zabezpečenia spolufinancovania dokladá u vybraných partnerov dokladmi uvedenými v prílohe č. 7 MPIP/časť pre žiadateľa.*  *V prípade schválenia žiadosti o NFP sa bezdlžnosť žiadateľa na sociálnom a zdravotnom poistení overuje pracovníkom STS vo verejne dostupných registroch.*  *V prípade overenia podmienky bezdlžnosti na daniach je žiadateľ povinný pred vydaním rozhodnutia o schválení predložiť originál potvrdenia miestne príslušného správcu dane nie staršie ako 3 mesiace ku dňu predloženia v prípade, ak túto podmienku nebude možné overiť v rámci funkcionality ITMS2014+.* | | | 1 originál  a 2 bežné kópie | | Vyberte položku. |
| 6b | **Čestné vyhlásenie pre partnerov z ČR**  Čestné vyhlásenie sú povinní predkladať všetci projektoví partneri. V prípade viacerých štatutárnych zástupcov projektového partnera podpisujú toto vyhlásenie všetci štatutárni zástupcovia.  Čestné vyhlásenie pozostáva z niekoľkých častí, pričom partner zaškrtne, tie časti, ktoré sú pre jeho projektovú časť relevantné:   1. všeobecné prehlásenie – táto časť je povinná pre všetkých partnerov projektu; 2. vyhlásenie o vlastníckej a riadiacej štruktúre právnickej osoby – táto časť je povinná pre všetkých partnerov projektu (vyhlásenie vyplývajúce z § 14 odst. 3 bodu e) zákona č. 218/2000 Sb. o rozpočtových pravidlách); 3. vyhlásenie v súvislosti so stavebnými prácami – táto časť sa povinne vypĺňa v prípade, keď partner v rámci projektu vykonáva stavebné práce. 4. vyhlásenie k územiu sústavy NATURA 2000 – táto časť sa povinne vypĺňa v prípade, keď projekt alebo jeho časť nie je realizovaný na území sústavy NATURA 2000 a územia sústavy NATURA 2000 nemôžu byť realizáciou projektu dotknuté. Pokiaľ je projekt realizovaný na území sústavy NATURA 2000 alebo takéto územie môže byť realizáciou projektu dotknuté, partner túto časť čestného vyhlásenia nevypĺňa, ale predkladá spolu so žiadosťou o NFP stanovisko príslušného orgánu (krajský úrad alebo správa veľkoplošného chráneného územia).   Na záver čestného vyhlásenia partner zaškrtnutím potvrdí pravdivosť a úplnosť údajov. Čestné vyhlásenie nie je možné upravovať.  *V prípade schválenia žiadosti o NFP sa podmienka zabezpečenia spolufinancovania dokladá u vybraných partnerov dokladmi uvedenými v prílohe č. 7 MPIP/časť pre žiadateľa.* | | | 1 originál  a 2 bežné kópie | | Vyberte položku. |
| 6c | **Údaje o skutečném majiteli právnické osoby podle zákona č. 37/2001 Sb., o evidenci skutečných majitelů (relevantní pro partnery z ČR)**  Partneři, kteří jsou evidující osobou[[1]](#footnote-1) ve smyslu zákona o evidenci skutečných majitelů, předloží úplný výpis platných údajů a údajů, které byly vymazány bez náhrady nebo s nahrazením novými údaji. | | | 1 originál a 2 běžné kopie | | Vyberte položku. |
| 7 | **Dohoda o spolupráci partnerov na projekte** (príloha č. 8 Manuálu prípravy a implementácie projektu/ časť pre žiadateľa)  Partneri projektu touto dohodou potvrdzujú vážnosť svojho partnerstva pri realizácii projektu a prejavujú vôľu riadne spolupracovať a finančne participovať na realizácii spoločného projektu. Túto dohodu uzatvára vedúci partner so všetkými partnermi podieľajúcimi sa na realizácii projektu. Vzor tejto dohody definuje minimálny rozsah práv a povinnosti jednotlivých partnerov a žiadateľ si ho môže doplniť a rozšíriť. Dohodu predkladá iba vedúci partner, podpisujú všetci projektoví partneri. | | | 1 originál  a 2 bežné kópie | | Vyberte položku. |
| 8a | **Vyjadrenie príslušného orgánu k územiam Natura 2000 (relevantné pre partnerov zo SR) / čestné prehlásenie**  Predkladá sa odborné stanovisko okresného úradu v sídle kraja vydané podľa § 28 zákona o ochrane prírody a krajiny k možnosti významného vplyvu projektu alebo plánu na územie sústavy chránených území.  Relevantné pre investičné projekty a plány, kde je potrebné zabezpečiť súlad s požiadavkami v súlade so zákonom o ochrane prírody a krajiny. Nerelevantné pre plány a projekty, ktoré sú predmetom posudzovania vplyvov podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.  *V prípade, ak je vydanie odborného stanoviska okresného úradu podľa § 28 zákona o ochrane prírody a krajiny vzhľadom na charakter vykonávaných aktivít v zmysle prílohy č. 4 Manuálu prípravy a implementácie projektu / časť pre žiadateľa nerelevantné, žiadateľ/projektový partner predkladá čestné vyhlásenie o tom, že vzhľadom na charakter aktivity a jej lokalizáciu nie je pravdepodobný ich vplyv na územie NATURA 2000 (vzor tvorí prílohu č. 7a žiadosti o NFP resp. prílohu č. 1 prílohy č. 4 MPIP/časť pre žiadateľa.*  Postupy v rámci preukázania súladu aktivít projektu na územia NATURA 2000 tvoria prílohu č. 4 Manuálu prípravy a implementácie projektu / časť pre žiadateľa. | | | 1 originál, resp. úradne overená kópia originálu  a 2 bežné kópie | | Vyberte položku. |
| 8b | **Vyjadrenie príslušného orgánu k územiam Natura 2000 (relevantné pre partnerov z ČR)**  Pokiaľ projekt alebo jeho časť nie je realizovaný na území sústavy NATURA 2000 a územia sústavy NATURA 2000 nemôžu byť realizáciou projektu dotknuté žiadateľ, predkladá iba čestné prehlásenie v rámci povinnej prílohy č. 5 žiadosti o NFP.  Pokiaľ je projekt realizovaný na území sústavy NATURA 2000 alebo takéto územie môže byť realizáciou projektu dotknuté, partner predkladá spolu so žiadosťou o NFP stanovisko príslušného orgánu (krajský úrad alebo správa veľkoplošného chráneného územia v zmysle prílohy č.4 Manuálu prípravy a implementácie projektov). | | | 1 originál, resp. úradne overená kópia originálu  a 2 bežné kópie | | Vyberte položku. |
| 9 | **Dokumenty preukazujúce spoločnú prípravu projektu**  Žiadateľ je povinný splniť kritérium spoločnej prípravy projektu. V rámci tejto prílohy žiadateľ doloží dokumenty preukazujúce spoločnú prípravu projektu, napr. zápisnice zo spoločných stretnutí, fotografie, e-mailovú komunikáciu, a podobne. | | | 1 originál a 2 bežné kópie (v prípade e-mailov sa predkladajú 3 kópie) | | Vyberte položku. |
| **Prílohy k žiadosti o NFP požadované pri investičných projektoch** | | | | | | |
| 10 | **Fotodokumentácia stavebného objektu – interiéru / exteriéru (ak relevantné):**  Fotodokumentácia v elektronickej podobe v minimálnom rozsahu 10 fotografií miesta realizácie projektu znázorňujúcich súčasný stav exteriéru a interiéru všetkých priestorov (v prípade rekonštrukcie líniovej stavby postačuje 5 fotografií). V prípade, že k projektu existuje vizualizácia, prípadová štúdia alebo štúdia uskutočniteľnosti, môže byť súčasťou tejto prílohy. | | | Iba elektronická verzia na CD/DVD/USB | | Vyberte položku. |
| 11 | **Kópia z katastrálnej mapy (ak relevantné):**  Kópia z katastrálnej mapy k nehnuteľnostiam, na ktorých má byť realizovaný projekt, ktorá je použiteľná na právne úkony a ku dňu podania žiadosti o NFP nie je staršia ako 3 mesiace.  *Žiadateľ/partner je povinný na katastrálnej mape dotknuté nehnuteľnosti farebne vyznačiť.* | | | 1 originál, resp. úradne overená kópia originálu  a 2 bežné kópie | | Vyberte položku. |
| 12a | **Doklad preukazujúci majetkovo-právne vzťahy (vo vzťahu k realizácii aktivít projektu) pre žiadateľov/partnerov zo SR**  Nehnuteľnosti (pozemky a stavby) a hnuteľné veci, prostredníctvom ktorých dochádza k realizácii projektu (týka sa aj reštaurátorských prác v rámci obnovy historických objektov a prípadnej obnovy zelene), musia byť vo výlučnom vlastníctve žiadateľa/partnera, alebo musí žiadateľ/partner mať k predmetným nehnuteľnostiam a hnuteľným veciam iné právo, na základe ktorého je oprávnený užívať všetky nehnuteľnosti a hnuteľné veci, na ktorých má byť projekt realizovaný. Túto podmienku poskytnutia príspevku musí žiadateľ/partner spĺňať počas realizácie projektu a zároveň počas obdobia udržateľnosti projektu, t. j. 5 rokov po finančnom ukončení projektu.  Realizovaný projekt musí spĺňať niektorú z uvedených možností:  A) *žiadateľ/partner je vlastníkom nehnuteľností (pozemkov alebo stavby)*, na ktorých má byť realizovaný investičný projekt. V takomto prípade sa vlastníctvo overuje pracovníkmi STS prostredníctvom verejného portálu Oversi.sk na základe údajov uvedených v prílohe č. 6a Žiadosti o NFP – Čestné prehlásenie partnera. Žiadateľ/partner už nie je povinný predkladať listy vlastníctva.  B) *Žiadateľ/partner nie je vlastníkom nehnuteľností* (pozemkov alebo stavby), na ktorých má byť realizovaný investičný projekt. V takomto prípade žiadateľ/partner predkladá niektorú z nasledujúcich možností:   1. *platná zmluva o nájme* - z ktorej vyplýva právo uskutočniť projekt v zmysle žiadosti o NFP (v prípade ak zmluva o nájme resp. dodatok k zmluve o nájme neobsahuje uvedené právo, RO/STS akceptuje aj súhlasné stanovisko prenajímateľa). Takáto zmluva musí byť uzatvorená na dobu v trvaní minimálne 5 rokov po finančnom ukončení projektu alebo uzatvorená na dobu neurčitú. 2. *platná zmluva o budúcej kúpnej zmluve* - z ktorej vyplýva právo uskutočniť projekt v zmysle žiadosti o NFP pred nadobudnutím vlastníckeho práva k nehnuteľnostiam, na ktorých má byť realizovaný projekt žiadateľom. 3. *platná zmluva o výpožičke* - z ktorej vyplýva právo uskutočniť projekt a právo užívať nehnuteľnosť v súlade s projektom v zmysle žiadosti o NFP. Takáto zmluva musí byť uzatvorená na dobu v trvaní minimálne 5 rokov po finančnom ukončení projektu alebo uzatvorená na dobu neurčitú.   Vlastníctvo nehnuteľností, na ktoré má žiadateľ/partner iné ako vlastnícke právo sa overuje pracovníkmi STS prostredníctvom verejného portálu Oversi.sk na základe údajov uvedených v prílohe č. 6a Žiadosti o NFP – Čestné prehlásenie partnera. Žiadateľ/partner už nie je povinný predkladať listy vlastníctva.  *Nehnuteľnosti, na ktorých bude projekt realizovaný, nesmú byť zaťažené záložným právom v prospech tretích osôb (a to ani v prípade prenájmu). Výnimku môžu tvoriť prípady, kedy ide o záložné právo v prospech banky za účelom zaistenia úveru na spolufinancovaní projektu.*    *V prípade, že je projekt realizovaný na pozemkoch s nezisteným* *vlastníkom* v zmysle zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov žiadateľ/partner predkladá súhlas Slovenského pozemkového fondu, z ktorého vyplýva právo uskutočniť projekt a právo užívať nehnuteľnosť v súlade s projektom.  *V prípade, ak je projekt realizovaný na pozemku v zastavanom území obce, ktorý je klasifikovaný ako neknihovaný pozemok* v zmysle § 14 zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, a ktorý prešiel dňom účinnosti tohto zákona do vlastníctva obce, na ktorej území sa nachádza, obec ako žiadateľ/partner je povinná predložiť evidenčný list, alebo výpis z pozemkovej knihy preukazujúci skutočnosť, že ide o neknihovaný pozemok a iný dokument preukazujúci právo užívať pozemok (napr. vyjadrenie príslušného katastrálneho úradu).  V prípade, že žiadateľ/partner plánuje *nehnuteľnosť*, ktorej sa projekt týka, *obstarať v rámci realizácie projektu* a výdavky na obstaranie nehnuteľnosti sú súčasťou rozpočtu projektu, doloží ako povinnú prílohu *zmluvu o budúcej kúpnej zmluve či kúpnu zmluvu uzatvorenú medzi pôvodným majiteľom a žiadateľom ako nadobúdateľom predmetné nehnuteľnosti*. V takomto prípade sa vlastníctvo overuje pracovníkmi STS prostredníctvom verejného portálu Oversi.sk na základe údajov uvedených v prílohe č. 6a Žiadosti o NFP – Čestné prehlásenie partnera. Žiadateľ/partner už nie je povinný predkladať listy vlastníctva. | | |  | |  |
| 12b | **Doklad preukazujúci majetkovo-právne vzťahy (vo vzťahu k realizácii stavebných prác v rámci projektu) pre žiadateľov/partnerov z ČR**  Doklad preukazujúci majetkovo-právne vzťahy (vo vzťahu k realizácii stavebných prác v rámci projektu) – List vlastníctva, výpis z katastru nehnuteľnosti nie starší ako 3 mesiace pred termínom predloženia žiadosti o NFP.  Nehnuteľnosti (pozemky a stavby), na ktorých budú realizované stavebné práce, reštaurátorské práce v rámci obnovy historických objektov a prípadná obnova zelene musia byť vo výlučnom vlastníctve žiadateľa/partnera, alebo podľa nižšie uvedenej výnimky musí žiadateľ/partner mať k predmetným nehnuteľnostiam iné právo (napr. nájomná zmluva, vecné bremeno, súhlas vlastníka s užívaním nehnuteľnosti pre stanovený účel a stanoveným spôsobom), na základe ktorého je oprávnený stavebné práce uskutočniť. Túto podmienku poskytnutia príspevku musí žiadateľ/partner spĺňať počas realizácie projektu a zároveň počas obdobia udržateľnosti projektu, t. j. 5 rokov po finančnom ukončení projektu.  Výnimka:  V ČR sa povinnosť vlastniť nehnuteľnosti netýka projektov:   * zameraných na cesty II. a III. triedy a miestne komunikácie, u ktorých vlastnícke právo automaticky vyplýva z § 9 zákona č. 13/1997 a nie je potrebné ho preukázať. * projekty zamerané na vybudovanie/modernizáciu/ rekonštrukciu cyklochodníkov, značenie bežeckých a turistických trás, * stavebné práce zamerané na privedenie inžinierskych sietí (vodovod, kanalizácia, plyn, elektrické vedenie), pokiaľ sú pre realizáciu projektu potrebné; * ostatné projekty v prípade, že je vlastníkom nehnuteľnosti niektorý z nasledujúcich subjektov: štát, obec, kraj, nimi založená nebo zriadená organizácia, štátny podnik alebo cirkev.     Nehnuteľnosti, na ktorých bude projekt realizovaný, nesmú byť zároveň zaťažené zástavným právom v prospech tretích osôb (a to ani v prípade prenájmu). Výnimku môžu tvoriť iba prípady, kedy ide o zástavne právo v prospech banky za účelom zaistenia úveru na spolufinancovanie projektu.  *Pokiaľ je predmetom nákup nehnuteľnosti*  V prípade, že žiadateľ/partner plánuje nehnuteľnosť, ktorej sa projekt týka, obstarať v rámci realizácie projektu a výdavky na obstaranie nehnuteľnosti sú súčasťou rozpočtu projektu, doloží ako prílohu k splneniu podmienok poskytnutia príspevku:   * výpis z katastra nehnuteľnosti (nesmie byť starší než 3 mesiace pred termínom predloženia žiadosti o NFP), odkazujúci na meno pôvodného majiteľa,   zmluvu o budúcej kúpnej zmluve alebo kúpnu zmluvu uzatvorenú medzi pôvodným majiteľom a žiadateľom/partnerom ako nadobúdateľom predmetnej nehnuteľnosti. | | |  | |  |
| 13a | **Právoplatné stavebné povolenie (relevantné pre partnerov zo SR)** s vyznačením nadobudnutia právoplatnosti vydané podľa zákona č. 50/1976 Zb. (stavebný zákon) a zákona č. 71/1967 Zb. (zákon o správnom konaní) (platných v SR), prípadne iné dokumenty vydané stavebným úradom, ktoré nahrádzajú stavebné povolenie (napr. oznámenie k ohláseniu drobnej stavby, povolenie terénnych úprav a prác). | | | 1 originál, resp. úradne overená kópia originálu  a 2 bežné kópie | |  |
| 13b | **Doklad oprávňujúci vykonať stavební práce (relevantné pre partnerov z ČR)**  **Partner musí pri investičnom projekte doložiť, že má oprávnenie vykonávať stavebné práce. Toto preukáže, v závislosti na rozsahu a zložitosti stavebných prác, predložením jedného z nasledujúcich dokladov:**   * **platné stavebné povolenie s vyznačením nadobudnutia právnej moci, pokiaľ je na vykonanie stavebných prác vyžadované podľa stavebného zákona;** * **účinnú verejnoprávnu zmluvu podľa §116 stavebního zákona č. 183/2006 Sb.;** * **oznámenie stavebného zámeru posúdeného autorizovaným inšpektorom podľa § 117 stavebního zákona s vyznačením vzniku oprávnenia vykonať stavebný zámer vrátane certifikátu autorizovaného inšpektora;** * **platný súhlas s vykonaním ohláseného stavebného zámeru s vyznačením nadobudnutia právnych účinkov (dokladá žiadateľ/partner v prípade vykonania jednoduchých stavieb, terénnych úprav, zariadení a udržiavacích prác uvedených v § 104 stavebního zákona;** * **čestné prehlásenie o tom, že stavebný zámer nevyžaduje stavebné povolenie ani ohlásenie stavebnému úradu - dokladá žiadateľ/partner v prípade, keď v rámci projektu budú vykonané stavebné práce, ktoré nevyžadujú stavebné povolenie ani ohlásenie podľa § 103 stavebního zákona.**   **Zároveň je nutné doložiť kompletnú dokumentáciu, ktorá bola podkladom pre vydanie príslušného dokladu-oprávnenia k vykonaniu stavebných prác.** | | | 1 originál, resp. úradne overená kópia originálu  a 2 bežné kópie | | Vyberte položku. |
| 13 | | **Projektová dokumentácia**  Projektová dokumentácia minimálne pre vydanie územného rozhodnutia Vyžaduje sa výkresová časť, rozpočet projektu (vrátane výkazu výmer, ak relevantné) a technická správa. V prípade, že pre realizáciu stavby je potrebný iný druh povolenia, predloží žiadateľ projektovú dokumentáciu potrebnú pre vydanie tohto povolenia. Žiadateľ/partner môže predložiť aj iný druh dokumentácie (realizačná štúdia, atď.) za splnenia podmienky, že z danej dokumentácie bude možné posúdiť účelnosť a efektívnosť navrhovanej investície.  Táto príloha ako jediná nemusí byť súčasťou zviazanej žiadosti o FP, môže tvoriť jej samostatnú prílohu. | 1 originál a 2 kópie | | Vyberte položku. | |

Nepovinná príloha žiadosti o NFP pre preukázanie oprávnenosti výdavkov a ich nárokovanej výšky

|  |  |  |  |
| --- | --- | --- | --- |
| 14 | **Podporná dokumentácia pre preukázanie oprávnenosti výdavkov a ich nárokovanej výšky pre subjekty zo SR a ČR**  Podporná dokumentácia preukazujúca oprávnenosť výdavkov a/alebo nárokovanej výšky oprávnených výdavkov ŽoNFP, a to výsledky z prieskumu trhu, doklady z verejného obstarávania, odkaz na verejne dostupné zdroje, z ktorých žiadateľ vychádzal pri určovaní cien, 3 cenové ponuky, prípadne návrh zmluvy o dielo, návrh kúpnej zmluvy, mandátnu zmluvu a zmluvu o spolupráci, alebo stavebný rozpočet overený rozpočtárom, projektantom, kópie pracovných zmlúv, výplatné pásky (s anonymizovanými osobnými údajmi), za predchádzajúce obdobie troch rokov, a.p. | 1 originál a dve bežné kópie | Vyberte položku. |

**Prílohy k žiadosti o NFP požadované pri projektoch generujúcich príjmy (ak relevantné)**

|  |  |  |  |
| --- | --- | --- | --- |
| 15 | Ak projekt v priebehu svojej implementácie vytvorí čistý príjem, musí byť zohľadnené ustanovenie v čl. 61 a v čl. 65 odst. 8 Nariadenia (EU) č. 1303/2013 a ustanovenie v čl. 15ff Nariadenia (EU) č. 480/2014.  Zohľadňované sú čisté príjmy projektu, ako aj ďalšie peňažné príjmy, vrátane úspor prevádzkových nákladov dosiahnutých vďaka realizácii projektu, ktoré nie sú kompenzované rovnocenným znížením NFP (dotácie). Príjmy sú zohľadňované v súlade s kapitolou 5. Prílohy č.6 k Manuálu prípravy a implementácie projektov/časť pre žiadateľa.  V prípade, ak projekt vytvorí čistý príjem podľa čl. 61 Nariadenia (EU) č. 1303/2013 žiadateľ dokladá tabuľku pre výpočet finančnej medzery, ktorá je prílohou č. 2 Prílohy č. 6 k Manuálu prípravy a implementácie projektov/časť pre žiadateľa. | 1 originál, resp. úradne overená kópia originálu  a 2 bežné kópie | Vyberte položku. |

**Príloha k žiadosti o NFP požadované pri projektoch spadajúcich z hľadiska svojich aktivít pod rozsah posudzovania vplyvov na životné prostredie v rozsahu smernice EIA (ods. 1 a 2 článku 4 Smernice Európskeho parlamentu a Rady č. 2011/92/EÚ)**

|  |  |  |  |
| --- | --- | --- | --- |
| 16 | **Príslušné stanoviská k oblasti posudzovania vplyvov na ŽP (ak relevantné):**  Projekt, ktorý je predmetom žiadosti o NFP, musí byť z hľadiska navrhovanej činnosti v súlade s požiadavkami v oblasti posudzovania vplyvu navrhovanej činnosti v súlade so zákonom č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní vplyvov“) a v súlade so zákonom č. 100/2001 Sb. zákon o posuzování vlivu na životní prostředí a o změně některých doplňujících zákonů.  V prípade projektov podliehajúcich posudzovaniu vplyvov na životné prostredie v súlade s ods. 1 a 2 článku 4 Smernice Európskeho parlamentu a Rady č. 2011/92/EÚ („Smernica EIA“) je potrebné predložiť výstup z posudzovania vplyvov na životné prostredie, a to:  a. platné záverečné stanovisko z posúdenia vplyvov navrhovanej činnosti, resp. jej zmeny na životné prostredie podľa zákona o posudzovaní vplyvov, alebo  b. rozhodnutie zo zisťovacieho konania o tom, že navrhovaná činnosť, resp. zmena navrhovanej činnosti nepodlieha posudzovaniu vplyvov na životné prostredie podľa zákona o posudzovaní vplyvov, alebo  c. rozhodnutie príslušného orgánu podľa § 19 ods. 1 zákona o posudzovaní vplyvov o tom, že navrhovaná činnosť alebo jej zmena nepodlieha posudzovaniu vplyvov na životné prostredie podľa zákona o posudzovaní vplyvov., alebo  d. stanovisko (vyjadrenie) príslušného orgánu o tom, že navrhovaná činnosť, resp. zmena navrhovanej činnosti nepodlieha posudzovaniu vplyvov na životné prostredie podľa zákona o posudzovaní vplyvov  V prípade, ak v rámci navrhovanej činnosti došlo k zmene, zmena navrhovanej činnosti musí byť rovnako v súlade s požiadavkami v oblasti posudzovania vplyvu navrhovanej činnosti na životné prostredie v súlade so zákonom o posudzovaní vplyvov.  Závery uvedené v záverečnom stanovisku z posudzovania vplyvov na životné prostredie (ak navrhovaná činnosť alebo jej zmena podlieha povinnému hodnoteniu alebo z rozhodnutia zo zisťovacieho konania vyplynulo, že sa navrhovaná činnosť alebo jej zmena bude ďalej posudzovať podľa zákona o posudzovaní vplyvov) musia byť zohľadnené v povolení na realizáciu projektu, resp. v zmene takéhoto povolenia (t. j. uvedené platí rovnako aj v prípade zmien v povolení na realizáciu projektu).  Príspevok nie je možné poskytnúť na realizáciu projektu s negatívnym vplyvom na životné prostredie (znečisťovanie alebo poškodzovanie životného prostredia), a to pokiaľ ide o akýkoľvek priamy alebo nepriamy vplyv na životné prostredie vrátane vplyvu na zdravie, flóru, faunu, biodiverzitu, pôdu, klímu, ovzdušie, vodu, krajinu, prírodné lokality, hmotný majetok, kultúrne dedičstvo a vzájomné pôsobenie medzi týmito faktormi (ak relevantné). | 1 originál, resp. úradne overená kópia originálu  a 2 bežné kópie | Vyberte položku. |

1. Nevztahuje se na subjekty uvedené v § 7 Zákona č. 37/2021 Sb. o evidenci skutečných majitelů [↑](#footnote-ref-1)